section_heading: Povijest lika
paragraph_text: Hordak je veoma zao i željan domoći se vlasti nad čitavim svemirom te ne preza ni od čega kako bi to postigao. Zbog toga što su njegove vlastite ambicije u koliziji s ambicijama njegova nekadašnjeg učenika Skeletora, njih dvojica se često sukobljavaju, iako mu je Skeletor dužnik i izdao ga je te zatvorio portal između dvaju dimenzija. Zla Lyn je u konačnici pomogla Hordaku prijeći na Eterniji, gdje se Hordak počeo sukobljavati s He-Manom i Skeletorom, iako se ponekad udružuje sa Skeletorom protiv He-Mana, ali ta savezništva ne traju dugo i nisu iskrena, već traju dok traje interes koji ih veže zajedno.